માનવમિત્ર, ગુજરાત : ગુજરાતમાં એક સમયે લેન્ડ લાઈન ટેલિફોનના જોડાણોની સંખ્યા ૨૬.૫૫ લાખ કરતાં વધુની હતી પરંતુ મોબાઈલ સેલ્યુલર ફોનનાં આગમનથી આ જાડાણોની સંખ્યા ઘટતાં ઘટતાં ઓક્ટોબર ૨૦૧૨ સુધીમાં ૧૬.૯૩ લાખ થઇ ગઇ. એટલે કે ૧૦ લાખ જોડાણો સમગ્ર ગુજરાતમાં ઘટી ગયા છે. બીજી તરફ મોબાઈલ ફોનની સંખ્યામાં સતત વધારો નોંધાયો છે. ગુજરાત સરકારના એક સત્તાવાર આંકડા અનુસાર રાજ્યમાં ૧૯૮૧માં ટેલિફોન જોડાણની સંખ્યા ૧,૯૮,૮૭૯ હતી. ૧૯૯૧માં એટલે કે ૧૦ વર્ષમાં સંખ્યા વધી ૪,૫૩,૧૧૪ ઉપર પહોંચી હતી. ત્યાર પછીના દસકામાં ૨૦૦૧માં ટેલિફોન જોડાણોની સંખ્યામાં વધારો થયો અને ૨૩,૯૮,૬૯૧ ટેલિફોન જોડાણો હતાં. ૧૯૯૬-૯૭માં ગુજરાતમાં પણ મોબાઈલ ફોનનું આગમન થયું હતું. ૨૦૦૮માં એટલે કે મોબાઈલ ફોન આવ્યા બાદ તે ગુજરાતમાં ૨૬,૫૫,૫૧૯ ટેલિફોન જોડાણો હતાં. ૨૦૦૬માં ગુજરાતમાં મોબાઈલ ફોન કે જે મૂળતઃ સેલ્યુલર ફોન તરીકે ઓળખાય છે. તેના આગમન સાથે ૨૦૦૭માં લેન્ડલાઈન ટેલિફોન જોડાણોની સંખ્યા ૨૪,૮૪,૭૫૮ થઈ હતી. ૨૦૦૮માં તેમાં ઘટાડો નોંધાયો અને ૨૩,૧૩,૫૦૯ જોડાણો રહ્યા.